b'\n_START_ARTICLE_\n2007 m. Formul\xc4\x97s 1 sezonas\n_START_SECTION_\nPakitimai\n_START_PARAGRAPH_\nNuo \xc5\xa1i\xc5\xb3 met\xc5\xb3 prad\xc4\x97ta naudoti GPS technologija paremta saugos sistema. \xc5\xa0ia sistema pilotai bus informuojami ant vairo esan\xc4\x8diomis raudonos, geltonos ir melsvos spalvos lemput\xc4\x97mis apie susidariusi\xc4\x85 pad\xc4\x97t\xc4\xaf trasoje: avarija (raudona), draud\xc5\xbeiama lenkti (geltona) ir ratu lenkiantis sportininkas (melsva). Analogi\xc5\xa1k\xc5\xb3 spalv\xc5\xb3 ir reik\xc5\xa1mi\xc5\xb3 v\xc4\x97liavas rodo teis\xc4\x97jai trasoje.\n_START_SECTION_\nEiga\n_START_PARAGRAPH_\nGegu\xc5\xbe\xc4\x97s 31 d. Formul\xc4\x97s 1 teisi\xc5\xb3 savinikas Bernie Ecclestone prane\xc5\xa1\xc4\x97, jog su trasa Magny-Cours \xc5\xa1emininkais nebus pasira\xc5\xa1oma sutatis d\xc4\x97l Pranc\xc5\xabzijos GP lenktyni\xc5\xb3 rengimo ir nuo 2008\xc2\xa0m. Grand Prix nebus rengiamos._NEWLINE_Bir\xc5\xbeelio 14 d. Indijos olimpinio komiteto prezidentas Sureshas Kalmadi paskelb\xc4\x97, jog Formul\xc4\x97s 1 komercijos teisi\xc5\xb3 valdytojas Bernie Ecclestone atsiunt\xc4\x97 patvirtinim\xc4\x85 d\xc4\x97l lenktyni\xc5\xb3 Indijoje rengimo nuo 2009 met\xc5\xb3._NEWLINE_Ferrari komanda bir\xc5\xbeelio 22 d. \xc4\x97m\xc4\x97si veiksm\xc5\xb3 d\xc4\x97l \xc4\xaftarimo, jog komandos darbuotojas Nigel Stepney perdav\xc4\x97 br\xc4\x97\xc5\xbeinius McLaren komandos darbuotojui Mike Coughlan. Nigel Stepney buvo atleistas i\xc5\xa1 komanos. Liepos 4 d. prane\xc5\xa1ta, kad atlikus McLaren specialisto Mike Coughlan bute krat\xc4\x85, rasti Ferrari F2007 bolido br\xc4\x97\xc5\xbeiniai. Tyrim\xc4\x85 prad\xc4\x97jo Italijos ir Jungtin\xc4\x97s Karalyst\xc4\x97s policijos tarnybos. Savo ruo\xc5\xbetu FIA prad\xc4\x97jos savo tyrim\xc4\x85. Mike Coughlan vykstant tyrimui nu\xc5\xa1alintas nuo u\xc5\xbeimam\xc5\xb3 pareig\xc5\xb3 McLaren komandoje._NEWLINE__NEWLINE_Pasibaigus Did\xc5\xbeiosios Britanijos GP Spyker komanda prane\xc5\xa1\xc4\x97 jog atleido oland\xc5\xb3 pilot\xc4\x85 Christijan Albers, manoma, kad tam tur\xc4\x97jo \xc4\xaftakos tai, jog pilotas prarado vien\xc4\x85 i\xc5\xa1 r\xc4\x97m\xc4\x97j\xc5\xb3._NEWLINE_Liepos 12 d. prane\xc5\xa1ta, jog JAV GP Indianapolio trasoje nuo 2008\xc2\xa0m. nebevyks d\xc4\x97l Formul\xc4\x97s 1 teisi\xc5\xb3 savinikas Bernie Ecclestone ir trasos \xc5\xa1eiminink\xc5\xb3 nesutarimo finansiniais klausimais._NEWLINE_Liepos 19 d. Valensijos (Ispanija) miesto vald\xc5\xbeia pademonstravo trasos plan\xc4\x85, kuris bus laikinai \xc4\xafrengtas mieste, panaudojant miesto gatves. \xc4\x8cia jau 2008\xc2\xa0m. planuojama surengti Ispanijos Grand Prix. Trasos statyb\xc4\x85 planuojama prad\xc4\x97ti 2008\xc2\xa0m. met\xc5\xb3 spal\xc4\xaf. Planuojama trasa\xc2\xa0\xe2\x80\x93 5,4\xc2\xa0km ilgio, manoma, kad trib\xc5\xabnos talpins apie 100 000 \xc5\xbei\xc5\xabrov\xc5\xb3. Tikimasi, kad rat\xc4\x85 lenktynininkai \xc4\xafveiks apytiksliai per 1 min. 37 s, did\xc5\xbeiausias greitis sieks 320 km/h, o vidutinis daugiau nei 200 km/h._NEWLINE_Liepos 26 d. Pary\xc5\xbeiuje vykusiame pos\xc4\x97dyje d\xc4\x97l \xc5\xa1nipin\xc4\x97jimo skandalo (\xc5\xber. auk\xc5\xa1\xc4\x8diau), FIA pripa\xc5\xbeino McLaren komandos ir su ja susijusios asmen\xc5\xb3 kalt\xc4\x99, ta\xc4\x8diau joki\xc5\xb3 sankcij\xc5\xb3 nepaskelb\xc4\x97._NEWLINE_Rugs\xc4\x97jo 3 d. prane\xc5\xa1ta jog parduota Spyker F1 komanda. Nyderland\xc5\xb3 automobil\xc5\xb3 gamintojo Spyker formul\xc4\x97s komand\xc4\x85 nupirko Michiel Mol vadovaujamas koncernas ir priva\xc4\x8dios Indijos avialinij\xc5\xb3 bendrov\xc4\x97s savininkas Vijay Mallya.  O nuo 2009 met\xc5\xb3 Japonijos GP Formul\xc4\x97s1 lenktyn\xc4\x97s bus paeiliui rengiamos Fuji ir Suzuka trasose. Pana\xc5\xa1us susitarimas dalytis teise rengti F1 lenktynes Vokietijoje yra sudarytas tarp Nurburgring ir Hockenheimring tras\xc5\xb3._NEWLINE_Rugs\xc4\x97jo 13 d. FIA vykusiame pos\xc4\x97dyje nuspr\xc4\x99sta i\xc5\xa1 McLaren komandos atimti \xc5\xa1iais metais laim\xc4\x97tus konstruktori\xc5\xb3 taur\xc4\x97s ta\xc5\xa1kus ir nubausti rekordine 100 mln. JAV doleri\xc5\xb3 bauda. Ta\xc5\xa1kai, kuriuos surinko McLaren komandos pilotai asmenin\xc4\x97je \xc4\xafskaitoje nebus atimti. Taip pat buvo nuspr\xc4\x99sta, jog 2008\xc2\xa0m. sezonui paruo\xc5\xa1ti bolidai bus tikrinami ekspert\xc5\xb3 grup\xc4\x97s, kuri gali, jei tai bus reikalinga, prat\xc4\x99sti sankcijas ir 2008\xc2\xa0m. sezonui.\n_START_SECTION_\nPadang\xc5\xb3 \xc4\xafskaita (neoficiali)\n_START_PARAGRAPH_\nPadang\xc5\xb3 \xc4\xafskaita nebevyksta, nes padangas tiekia vienintel\xc4\x97 padang\xc5\xb3 kompanija\xc2\xa0\xe2\x80\x93 Bridgestone B ._NEWLINE_Bridgestone \xc5\xa1iemet tiek\xc4\x97 keturi\xc5\xb3 r\xc5\xab\xc5\xa1i\xc5\xb3 padangas: itin mink\xc5\xa1tos, mink\xc5\xa1tos, vidutin\xc4\x97s ir kietos gumos._NEWLINE_FIA sprendimu, skirtingos padang\xc5\xb3 r\xc5\xab\xc5\xa1ys turi b\xc5\xabti pa\xc5\xbeym\xc4\x97tos skirtingais \xc5\xbeenklais, ai\xc5\xa1kiai matomais lenktyni\xc5\xb3 \xc5\xbei\xc5\xabrovams._NEWLINE_2007\xc2\xa0m. sezone kiekvienas Formul\xc4\x97s 1 pilotas lenktyni\xc5\xb3 metu prival\xc4\x97jo panaudoti abiej\xc5\xb3 tip\xc5\xb3 padangas (Pvz., lenktynes prad\xc4\x97ti itin mink\xc5\xa1tos sud\xc4\x97ties padangomis, o sustoj\xc4\x99s papildyti kuro atsarg\xc5\xb3\xc2\xa0\xe2\x80\x93 u\xc5\xbesid\xc4\x97ti mink\xc5\xa1tos sud\xc4\x97ties padangas.)'